text: Dist Cléomadès : "Le respit
   Ne doit on tenir en despit,
   Ains en doit on estre moult liez
   Se on puet estre respitiez
   De combatre pour tel raison
   Dont vous me faites mencion.
   Mais, selone ce que j'ai à faire,
   Trop me torneroit à contraire
   Se trois jours ici demoroie.
   PageV02P018
   À trop perilleuse monnoie
   Couvient acheter cest ostage,
   Se il i couvient metre gage D'aventurer honnour et vie :
   C'est chier tans de herbergerie.
   Et, puis que la coustume est tés,
   Demain en vueil estre aquités ;
   Puissedi que faire l'estuet,
   S'en aviengne k'avenir puet.
   Mais, dites moi, où sont li doi
   À cui je combatre me doi?"
  